এর শাব্দিক অর্থ সবিনয়ে ঝুকে যাওয়া। আল্লাহর  সামনে দেহ মনে বিনয় প্রকাশ করা। আল্লাহু আকবার বলে দুহাত নিয়মানুযায়ী হাটুতে রেখে আত্নসমর্পন করতে করতে মাথা ঝুকিয়ে দিবে। এসময় মাথা ও পিঠ যেন বরাবর থাকে। আল্লাহ্ তার দিকে রোজ কিয়ামতে তাকাবেন না যে রুকু সিজদায় পিঠ সোজা করেনা। রুকুর সময় দৃষ্টি থাকবে দুপায়ের মাঝখানে। এ অবস্থায় ৩ বা ততোধিকবার বলবে সুবহানা রাব্বিয়াল আযীম -আমি আমার সুমহান প্রভুর পবিত্রতা ঘোষনা করছি। মনে দৃঢ় ধারণা করবে যে আল্লাহ্ তায়ালা সর্বপ্রকার প্রয়োজন থেকে সম্পুর্ণরূপে পবিত্র বা অমুখাপেক্ষী। তিনি কারও ইবাদতের মুখাপেক্ষী নন। আমরা  আমাদের প্রয়োজনে আল্লাহ্ তায়ালা প্রদত্ত সীমাহীন নেয়ামতের শুকরিয়া আদায়ের জন্যই তাঁর ইবাদত করি। আর এটা আমাদের সত্বাগত দায়ীত্ব। সর্বোপরি আল্লাহর অলংঘনীয় হুকুম।  ছামীআল্লাহু লিমান হামিদাহ্u200c -আল্লাহ শুনেন প্রশংসাকারীর প্রশংসা  একথা বলতে বলতে সোজা হয়ে দাড়াবে। স্থির হয়ে দাড়ানো অবস্থায় বলবে রাব্বানা ওয়া লাকাল হামদ -হে আমাদের প্রভু! সমস্ত প্রশংসা তোমারইসম্ভব হলে আরও বলবে হামদান তাইয়্যেবান কাছীরান মুবারাকান ফীহি -এমন পবীত্র প্রশংসা যা প্রচুর বরকতময়। যদি তুমি এখানে সোজা হয়ে না দাঁড়াও তবে  তোমার নামায ভুল হলো। এব্যাপারে সতর্ক থেকো, বহুলোকই এখানে ভুল করে সোজা না দাঁড়িয়েই সিজদায় চলে যায়। এটা সঠিক নয় বরং সালাতকে অত্যন্ত ত্রুটিপূর্ণ করে দেয়। 